**Әйелдің құқығы қорғалсын!**

Отбасында тек еркектің ғана әйеліне қол көтеруге шамасы жетеді. Бұл дегеніміз - еркектік сананың төмендігі. Егер еркек білімді, саналы болатын болса, мұндай жағдайға жеткізбес еді! Әрине, отбасында екеудің, арасында түсініспеушілік болуы мүмкін, Дегенмен ол деген жұдырық ала жүгіру деген сөз емес!

Мұндай жағдайға төзіп жүрген қаншама әйел азаматы бар. Иә, ол көну керек! Себебі не де болса "еркектікі әрқашанда дұрыс", иә "ұрсын өйткені, әйел өзі тілінен тапты", "не болыпты, ұрса өз әйелі", "таяқтан өлген ешкімді көрген жоқпыз, кезінде өзіміз таяқ жеп жүрдік". Міне, осындай сөздер "әйел құқығын таптайды"! Әйел төзер, шыдар. Алайда, бұл қашанға жалғаспақ?! Дәл осындай жағдайда соңы неге алып келіп соқтырады. Әйелді өлтіреді немесе әйел өзін өлтіреді! Сонда отбасын сақтау үшін төзу қаншалықты дұрыс? Отбасын сақтаймын деп от басып жүрген әйел қаншама? Біздің қоғамда қашан әйелдің құқығы бірінші орында болады екен?!

Және де айтарым, көпке топырақ шашпаймын. Өз деңгейін білмей жатып, аспандағы айды сұрайтын еркектер бар! Қыз баласын әке-шешесі мәпелеп өсіреді, ол оқиды, жан-жақты білім алады. Ал, ол неге оқымаған, санасы төмен, қыз түгілі өз ата-анасын құрметтемейтін еркекке шығуы керек?!

Иә, тұрмысқа шықты делік! Бәрібір түбінде санасыз еркек санасыздығын көрсетеді. Сондықтан да, қыз таңдағыштар, ауыр білем, бірақ өз деңгейлеріңізді көтеріп барып, қыздың деңгейін қарасаңыздар! "Тең-теңімен..." деген материалдық жаққа, байлыққа қарата айтылмаған! Тең-теңімен деген - ер мен әйелдің сансының, білімінің, өмірге деген көзқарасының теңдігі!

Әйелге ешнәрсе істеуге болмайды. Әйелді аяуға болмайды. Әйел ауырса да тірлік істеуі керек. Әйел үндемеуі керек. Әйел ешқайда бармауы керек. Әйелдің өз пікірі болмау керек. Әйел үйде отыруы керек. Әйелге жаңа киім не керек. Тағысын тағы... Айта берсек көп.

Қол көтеру жөнінде, қыз бала ер балаға ешқашан аяқ көтермеген, қарсы сөйлемеген! Ал, ер бала қыз балаға қол көтеруге, қатты сөйлеуге рұқсат! Сонда, ер балаға барлығын жасауға болады екен! Тіптен миға сыймайтын әңгіме. "Ер азығы түзде", ал, қыз бала түнде жүрсе болды, ол сондай андай! Иә, әрине қазақ қыз баласын 40 үйден тыйым деп тәрбиелеген! Неге ер балаға 40 үйден тыйым деген жоқ екен?! Қашан ер бала қыз бала деп бөлгенді қояды екенбіз!

Құрметті ЕРЛЕР қауымы!! Нәзік жандыларды алақандарыңызға салып мәпелеңіздер дегім келеді. Қыз баласы "гул" секілді. Аялап баптамасаң ғұмыры ұзаққа бармайды. Ал, аялап мәпелесең құлпырып тамырын кеңге жаяды. Сол жайқалып тұрған нәзік гүлді тамырымен қопармасаңыздар екен!

Аялап баптауға шамаңыз жетпейді ма, жауапкершілік ала алмайсыз ба? Жайқалып, бапталып тұрған орнынан қозғамаңыз. "Өз бағбаны келіп баптайды". Өзіңіз бағбан ретінде лайық емессіз ба, тіптен жоламаңыз да. Босқа обалына қаласыз!

ӘРБІР ӘЙЕЛ БАҚЫТТЫ БОЛУ ҮШІН ЖАРАЛҒАН!